2. ลักษณะการประกอบธุรกิจ

ประวัติความเป็นมา การเปลี่ยนแปลงและพัฒนาการที่สำคัญ

(1) ประวัติความเป็นมา

ธุรกิจศูนย์การค้า

บริษัท เอ็ม บี เค จำกัด (มหาชน) (“MBK”) จดทะเบียนก่อตั้งบริษัทเมื่อวันที่ 25 กรกฎาคม
2517 ในชื่อเดิมคือ บริษัท มาบุญครองอบพืชและไซโล จำกัด

MBK ได้รับการจดทะเบียนเป็นหลักทรัพย์รับอนุญาตต่อตลาดหลักทรัพย์แห่งประเทศไทยครั้งแรก เมื่อปี
พ.ศ. 2521 ต่อมาในวันที่ 7 กุมภาพันธ์ 2528 ได้เปิดให้บริการศูนย์การค้าโดยใช้ชื่อว่า
ศูนย์การค้ามาบุญครอง (ปัจจุบันเปลี่ยนชื่อเป็นศูนย์การค้า เอ็ม บี เค เซ็นเตอร์)
แต่เนื่องจากปัญหาหนี้สินที่เกิดจากผู้บริหารชุดเดิมของMBK
จึงได้ออกจากการเป็นหลักทรัพย์รับอนุญาตในตลาดหลักทรัพย์แห่งประเทศไทยในปี 2530

วันที่ 5 เมษายน 2539 MBK
ได้รับอนุมัติให้เป็นหลักทรัพย์จดทะเบียนในตลาดหลักทรัพย์แห่งประเทศไทยอีกครั้ง
โดยใช้ชื่อย่อหลักทรัพย์ว่า MBK-PD และ เมื่อวันที่ 10 พฤศจิกายน 2546 ได้เปลี่ยนชื่อเป็น บริษัท
เอ็ม บี เค จำกัด (มหาชน) และได้แก้ไขชื่อย่อหลักทรัพย์เป็น MBK

ธุรกิจโรงแรมและการท่องเที่ยว

ธุรกิจโรงแรม ประกอบธุรกิจโดย บริษัท เอ็ม บี เค จำกัด (มหาชน) (“MBK”) บริษัท เอ็ม บี
เค โฮเต็ล แอนด์ รีสอร์ท จำกัด (“MBK-HR”) และบริษัท ทรัพย์สินธานี จำกัด (“SSTN”)
ปัจจุบันมีโรงแรมที่เปิดให้บริการแล้ว ดังนี้

1) โรงแรมปทุมวัน ปริ๊นเซส ตั้งอยู่ที่จังหวัดกรุงเทพมหานคร ดำเนินการโดย MBK
เปิดให้บริการตั้งแต่ปี 2539

2) โรงแรมเชอราตัน กระบี่ บีช รีสอร์ท ตั้งอยู่ที่จังหวัดกระบี่ ดำเนินการโดย MBK-HR
เปิดให้บริการตั้งแต่ปี 2546

3) โรงแรมรอยัล ปริ๊นเซส ระนอง ตั้งอยู่ที่จังหวัดระนอง ดำเนินการโดย SSTN
ซึ่งเปิดให้บริการอยู่แล้ว ก่อนที่ MBK จะเข้าไปถือหุ้นใน SSTN เมื่อปี 2545

นอกจากนี้ MBK ยังได้ลงทุนในหุ้นของ บริษัท โรงแรม รอยัลออคิด (ประเทศไทย) จำกัด
(มหาชน) จำนวน 29.77 % ซึ่งดำเนินธุรกิจโรงแรมภายใต้ชื่อ โรงแรม รอยัลออคิด เชอราตัน
และ ทาวเวอร์

ธุรกิจท่องเที่ยว ในเดือนกรกฎาคม 2547 บริษัท เอ็ม บี เค การธุรกิจ จำกัด (“MBK-BUS”)
ซึ่งเป็นบริษัทย่อยโดยตรงของ MBK ได้เข้าซื้อหุ้นสามัญของ บริษัท แอโรสตาร์ อินคอร์ปอเรชั่น
จำกัด จากผู้ถือหุ้นเดิมเพื่อดำเนินธุรกิจท่องเที่ยว

ต่อมาในปี 2548 ได้เปลี่ยนชื่อเป็น บริษัท แอ๊บโซลูท แทรเวิล จำกัด (“AST”)
ดำเนินธุรกิจตัวแทนจำหน่ายบัตรโดยสารเครื่องบิน

ในปี 2548 MBK-BUS เข้าซื้อหุ้นสามัญของบริษัท กิติมาแทรเวิล แอนด์ ทัวร์ส จำกัด
จากผู้ถือหุ้นเดิมเพื่อให้การดำเนินธุรกิจท่องเที่ยวครบวงจร
ซึ่งให้บริการครอบคลุมไปถึงการบริการจำหน่ายบัตรโดยสารเครื่องบิน จองโรงแรม รถเช่า
และจัดการการท่องเที่ยว ต่อมาในปลายปี 2548 ได้เปลี่ยนชื่อเป็น บริษัท เอ็ม บี เค เลเชอร์
จำกัด (“MBK-LS”)

AST และ MBK-LS ดำเนินธุรกิจท่องเที่ยวภายใต้ชื่อการค้า MBK Leisure

ธุรกิจพัฒนาอสังหาริมทรัพย์

ดำเนินธุรกิจ โดย บริษัท แปลน เอสเตท จำกัด (“PST”) และบริษัทย่อยของ PST
ประกอบธุรกิจหลัก ได้แก่ ธุรกิจพัฒนาที่ดินเพื่อขาย ธุรกิจรับบริหารทรัพย์สิน
ธุรกิจรับบริหารอาคารและชุมชน และธุรกิจให้คำปรึกษาและประเมินมูลค่าทรัพย์สิน

ในเดือนตุลาคม 2546 PST มีการเปลี่ยนแปลงผู้ถือหุ้นรายใหญ่จากบริษัท ทุนธนชาต จำกัด
(มหาชน) (“TCAP”) เป็น MBK

PST เริ่มต้นดำเนินธุรกิจด้านพัฒนาโครงการอสังหาริมทรัพย์
โดยมีแนวทางการดำเนินธุรกิจที่มุ่งเน้นการพัฒนาที่อยู่อาศัยอย่างสร้างสรรค์ และมีเอกลักษณ์เฉพาะ
เพื่อคุณภาพชีวิตที่ดีของลูกค้าและสังคมโดยรวม ผลงานโครงการที่ PST พัฒนา ได้แก่
โครงการบ้านสวนริมคลองบางมด โครงการบ้านสวนริมคลองเจ้าพระยา-บางปะอิน
โครงการบ้านสวนริมคลองกรุงเทพกรีฑา โครงการบ้านสวนสุโขทัย

ปัจจุบัน PST ได้เพิ่มบทบาทในการดำเนินธุรกิจอสังหาริมทรัพย์
โดยรับบริหารและจัดการอสังหาริมทรัพย์อย่างมีประสิทธิภาพทั้งด้านการพัฒนาโครงการอย่างต่อเนื่อง
การดูแลบำรุงรักษาทรัพย์สิน การตลาดและการขาย เพื่อเพิ่มมูลค่าของอสังหาริมทรัพย์ที่รับบริหาร
ผลงานโครงการที่บริษัทรับบริหารโครงการและบริหารชุมชน ได้แก่ โครงการบ้านสวนพุทธมณฑล
สาย 1 โครงการบ้านสวนริมหาดชะอำ อาคารกลาสเฮ้าส์บิวดิ้ง อาคารกลาสเฮ้าส์รัชดา
และอาคารเอ็ม บี เค ทาวเวอร์

ธุรกิจสนามกอล์ฟ

ดำเนินธุรกิจ โดย บริษัท เอ็ม บี เค รีสอร์ท จำกัด (มหาชน) (“MBK-R”)
ซึ่งเป็นบริษัทย่อยโดยอ้อมของ MBK ประกอบธุรกิจสนามกอล์ฟ MBK-R
มีสนามกอล์ฟที่เปิดให้บริการแล้ว 2 สนาม คือ สนามกอล์ฟ เดอะ ล็อค ปาล์ม คอร์ส
(เดิมชื่อสนามกอล์ฟ ล็อค ปาล์ม กอล์ฟ คลับ) และ สนามกอล์ฟ เดอะ เรด เมาเทิน คอร์ส
ซึ่งเป็นสนามกอล์ฟแห่งที่สองของ MBK-R ที่เริ่มเปิดให้บริการเมื่อวันที่ 1 พฤษภาคม 2550
ทั้งสองสนามตั้งอยู่ที่ อำเภอกะทู้ จังหวัดภูเก็ต

ธุรกิจข้าว

ดำเนินธุรกิจมาตั้งแต่ปี 2524 โดย บริษัท ปทุมไรซมิล แอนด์ แกรนารี จำกัด (มหาชน) (“PRG”)
(ชื่อเดิมคือ บริษัท มาบุญครอง ไรซมิล จำกัด)
ประกอบธุรกิจเกี่ยวกับการผลิตและจำหน่ายข้าวสารทั้งภายในประเทศและเพื่อการส่งออก เมื่อปี
2533 ได้มีการปรับปรุงโครงสร้างการถือหุ้นโดยมี MBK เป็นผู้ถือหุ้นรายใหญ่
จึงได้เปลี่ยนชื่อบริษัทเป็น บริษัท ปทุมไรซมิล แอนด์ แกรนารี จำกัด (มหาชน)
และได้รับอนุมัติให้เป็นหลักทรัพย์ จดทะเบียนในตลาดหลักทรัพย์แห่งประเทศไทย เมื่อปี 2536

ในปี 2546-2547 บริษัทย่อยในกลุ่ม PRG จำนวน 2 บริษัท คือบริษัท สุรนารี ไซโล จำกัด
และบริษัท พีอาร์จี มาเก็ตติ้ง จำกัด ได้เลิกกิจการลง

ในปี 2549 PRG เพิ่มผลิตภัณฑ์แป้งที่ทำจากข้าวต่างๆ ได้แก่ แป้งข้าวหอมมะลิ แป้งข้าวเหนียว
แป้งข้าวเจ้า ตรา “มาบุญครอง” และแป้งชุบทอดกรอบตรา “มาบุญครอง”
ซึ่งจำหน่ายทั้งในและต่างประเทศ

(2) การเปลี่ยนแปลงและพัฒนาการที่สำคัญเกี่ยวกับอำนาจในการควบคุมบริษัทในปีที่ผ่านมา

- ไม่มี -

(3) การเปลี่ยนแปลงและพัฒนาการที่สำคัญเกี่ยวกับลักษณะการประกอบธุรกิจในปีที่ผ่านมา

ในปีที่ผ่านมามีธุรกิจที่มีการเปลี่ยนแปลงและพัฒนาการที่สำคัญดังนี้

ธุรกิจศูนย์การค้า

ปี 2549 : จัดตั้งบริษัท เอ็ม บี เค ฟู้ด ไอแลนด์ จำกัด
เพื่อประกอบธุรกิจให้เช่าพื้นที่สำหรับธุรกิจร้านอาหาร

: เลิกบริษัท แปลน แอนด์ บิลด์ จำกัด (“PAB”) ซึ่งมีฐานะเป็นบริษัทย่อยโดยอ้อมของ MBK
เนื่องจาก PAB ได้หยุดดำเนินกิจการแล้วตั้งแต่ปี 2540

: ขายหุ้นสามัญของบริษัท เอฟ ที ไอ เอเชีย เซอร์วิสเซส จำกัด (“FTI-A”)
เนื่องจากนโยบายการดำเนินงานของ FTI-A ไม่สอดคล้องกับ MBK

: MBK ลดทุนจดทะเบียนและทุนที่ออกและชำระแล้วจาก 200,000,000 หุ้น มูลค่าหุ้นละ 10 บาท
เป็นหุ้นใหม่ 188,629,100 หุ้น มูลค่าหุ้นละ 10 บาท โดยเป็นการลดทุนในส่วนหุ้นทุนซื้อคืน
(Treasury Stock)

: ท่านผู้หญิงชนัตถ์ ปิยะอุย ประธานกรรมการ และนายชนินทธ์ โทณวณิก กรรมการ
ได้ลาออกจากการดำรงตำแหน่งกรรมการบริษัท MBK จึงได้แต่งตั้งนายบันเทิง ตันติวิท
เป็นประธานกรรมการ แทนท่านผู้หญิงชนัตถ์ ปิยะอุย และแต่งตั้งนายศุภเดช พูนพิพัฒน์
เป็นรองประธานกรรมการ แทนนายบันเทิง ตันติวิท

: MBK ได้เปลี่ยนแปลงกรรมการตรวจสอบจากร้อยตำรวจโทฉัตรชัย บุญยะอนันต์ และ นางผาณิต
พูนศิริวงศ์ เป็นศาสตราจารย์อรรถนิติ ดิษฐอำนาจ

ปี 2550 : MBK ร่วมมือกับพันธมิตรจากญี่ปุ่นจัดตั้งบริษัทร่วมทุนแห่งใหม่ภายใต้ชื่อ บริษัท แอพเพิล
ออโต้ ออคชั่น (ไทยแลนด์) จำกัด ซึ่ง MBK ถือหุ้น 49.97%
เพื่อประกอบธุรกิจเป็นนายหน้าจัดการซื้อ ขายรถยนต์ มอเตอร์ไซค์ เครื่องจักรใหม่และเก่า

: ที่ประชุมคณะกรรมการบริษัทได้มีมติอนุมัติให้ MBK
ทำการต่อสัญญาเช่าล่วงหน้าโครงการพัฒนาที่ดินบริเวณสี่แยกปทุมวัน กับจุฬาลงกรณ์มหาวิทยาลัย
(“จุฬาฯ”) ซึ่งมีกำหนดเวลาการใช้ประโยชน์ที่ดินและสิ่งปลูกสร้างบริเวณสี่แยกปทุมวันของจุฬาฯ
ตลอดระยะเวลา 20 ปี นับตั้งแต่วันที่ 22 เมษายน 2556 ถึง 21 เมษายน 2576 ทั้งนี้ MBK
ได้จัดให้มีการประชุมวิสามัญผู้ถือหุ้นและได้รับการอนุมัติจากผู้ถือหุ้นให้ทำการต่อสัญญาดังกล่าวเมื่อวันที่
14 มิถุนายน 2550 โดย MBK ได้ทำหนังสือตอบรับข้อเสนอไปที่จุฬาฯ แล้ว ทั้งนี้
คณะรัฐมนตรีได้มีมติอนุมัติให้จุฬาฯ ทำการต่อสัญญาดังกล่าวเมื่อวันที่ 11 กันยายน 2550

: บริษัท แปลน อีควิตี้ จำกัด ซึ่งมีฐานะเป็นบริษัทย่อยโดยอ้อมของ MBK
เข้าประมูลซื้อหุ้นสามัญและหนี้ของบริษัท กลาสเฮ้าส์ บิลดิ้ง จำกัด จากบริษัท ทุนธนชาต จำกัด
(มหาชน) และบริษัทบริหารสินทรัพย์ เอ็น เอฟ เอส จำกัด ตามลำดับ
เพื่อประกอบธุรกิจให้เช่าอาคารสำนักงาน

ธุรกิจโรงแรมและการท่องเที่ยว

ธุรกิจโรงแรม

-   โรงแรมปทุมวัน ปริ๊นเซส
    ในปีที่ผ่านมายังคงมุ่งเน้นการคัดเลือกกลุ่มลูกค้าที่มีศักยภาพในการซื้อและใช้สอยในระดับที่สูงขึ้น
    ซึ่งโดยส่วนใหญ่ ได้แก่
    ลูกค้าชาวต่างชาติที่ยังคงมีสถานภาพทางเศรษฐกิจของประเทศสูงหรือคงที่
    โดยการมุ่งเน้นให้เห็นถึงความคุ้มค่าของราคาในการเข้าพัก
    อีกทั้งยังมีการเสาะแสวงหากลุ่มลูกค้าตามภูมิภาคต่างๆของโลกเพิ่มขึ้นเพื่อวัตถุประสงค์ในการเพิ่มอัตราการเข้าพักอย่างสม่ำเสมอตลอดปี
    ตลอดจนได้มีการปรับปรุงนำเอาวิทยาการและเทคโนโลยีการสื่อสารแขนงใหม่เข้ามาใช้มากขึ้น
    อาทิเช่น ปรับปรุงระบบ Website พิจารณาเปลี่ยน Software ของ Front Office,
    Back Office และ ห้องอาหาร
    เพื่อความสะดวกรวดเร็วในการให้บริการและตอบสนองความต้องการของลูกค้าในวงกว้างขึ้นโดยรวม

นอกจากนี้ได้มีการปรับปรุงและก่อสร้างเพิ่มเติมในส่วนบริการต่างๆ
เพื่อคงความเป็นผู้นำในตลาดโรงแรม 4 ดาว
โดยได้ทำต้นแบบห้องพักใหม่เพื่อสำหรับใช้ปรับปรุงห้องพักในปีต่อไป อีกทั้งยังปรับปรุงห้องอาหาร
Kongju ใหม่ให้ทันสมัยขึ้น พร้อมทั้งเพิ่มส่วนห้องปรับอากาศของห้องอาหาร Italian, Loop
เพื่อเพิ่มทางเลือกให้กับลูกค้า
ยังคงมุ่งเน้นประสิทธิภาพในการขายผ่านระบบอินเตอร์เน็ตและอีเล็กโทรนิคเมล
ทำให้เข้าถึงผู้ซื้อโดยตรง ซึ่งเป็นการลดขั้นตอนผ่านคนกลางและสามารถขายห้องพักในอัตราที่สูงขึ้น
และได้มี Membership Program ให้ลูกค้าสามารถเก็บสะสมคะแนนเพื่อแลกสิทธิประโยชน์ต่าง ๆ
ของโรงแรม

ในปีที่ผ่านมาทางโรงแรมปทุมวัน ปริ๊นเซส ได้รับรางวัล “The Best Hotel and Resorts in
Asia Awards 2007 - Winner Top 3 Superior Hotel” จากฮ่องกง

-   โรงแรมเชอราตัน กระบี่ บีช รีสอร์ท เปิดดำเนินการตั้งแต่ต้นปี 2546
    ได้ทำการตลาดกับบริษัทท่องเที่ยวทั้งในและต่างประเทศ โดยในขณะนี้โรงแรมเชอราตัน กระบี่
    บีช รีสอร์ท ซึ่งเป็นโรงแรมที่ใช้ เครือของผู้บริหารโรงแรมระดับสากล คือ กลุ่มสตาร์วูด
    ซึ่งเป็นที่รู้จักทั่วโลกและเป็นที่ยอมรับในมาตรฐานคุณภาพทั้งสถานที่และบริการอีกทั้งเป็นโรงแรมที่มีขนาดใหญ่
    คือ มีจำนวนห้องพัก 246 ห้อง ซึ่งสามารถรองรับกลุ่มลูกค้าขนาดใหญ่ๆ
    ได้หรือรับกลุ่มที่มาพร้อมกันทีเดียวหลายๆ กลุ่มได้ จากจำนวนนักท่องเที่ยวที่เพิ่มขึ้น
    และคาดว่าจะเพิ่มมากขึ้นอีกในปีหน้า เนื่องจากมี Charter flight จากมาเลเซีย
    เยอรมันนี และนอร์เวย์
    ในขณะนี้ทางโรงแรมอยู่ในระหว่างการสร้างสระว่ายน้ำขนาดใหญ่เพิ่มอีก 1 สระ
    พร้อมกับสร้างห้องอาหารไทย อินเดีย ริมทะเล เพื่อเพิ่มความหลากหลายให้กับแขกที่เข้าพัก
    เพื่อให้สามารถทัดเทียมกับคู่แข่งในระดับเดียวกัน

-   โรงแรมรอยัล ปริ๊นเซส ระนอง ในปีที่ผ่านมามีการปรับปรุงห้องพัก
    ห้องอาหารและห้องจัดเลี้ยงใหม่ รวมถึงอาคารพาณิชย์เพื่อรอการขาย
    สำหรับกลุ่มลูกค้าเป้าหมายจะเน้นกลุ่มลูกค้าที่เป็นนักธุรกิจที่เข้ามาพำนักที่จังหวัดระนองและกลุ่มราชการ
    เพื่อให้คงตำแหน่งผู้นำในจังหวัดระนอง ทางโรงแรมได้เพิ่มอุปกรณ์ เครื่องมือเครื่องใช้
    และเทคโนโลยี เพื่อความสะดวก รวดเร็วทันต่อ
    เหตุการณ์และตอบสนองความต้องการของลูกค้าในวงกว้างขึ้นโดยรวม
    ในขณะเดียวกันทางโรงแรมได้กระตุ้นยอดขายโดย มี Program ต่าง ๆ เช่น Saving
    Pack, VIP Card, Visa Run ซึ่งได้รับผลตอบรับเป็นอย่างดี คาดว่าแนวโน้มนักท่องเที่ยว
    และกลุ่มสัมมนาที่จะเดินทางมาระนองจะดีขึ้น
    เนื่องจากจะมีเที่ยวบินจากกรุงเทพมหานครไประนอง (ซึ่งปิดไปกว่า 2 ปี)
    โดยคาดว่าจะเริ่มเที่ยวบินในเดือนพฤศจิกายน 22550 นี้

ธุรกิจการท่องเที่ยว

- ไม่มี -

ธุรกิจพัฒนาอสังหาริมทรัพย์

อยู่ระหว่างการปรับที่ดินที่ปทุมธานี เพื่อเตรียมพัฒนาเป็นโครงการบ้านพักอาศัยริมสนามกอล์ฟในอีก 2
ปีข้างหน้า

ธุรกิจสนามกอล์ฟ

-   โครงการก่อสร้างสนามกอล์ฟแห่งที่ 2 เป็นสนามกอล์ฟระดับพรีเมี่ยม ขนาด 18 หลุม พาร์ 72
    บนเนื้อที่ประมาณกว่า 600 ไร่ตั้งอยู่ในบริเวณข้างเคียงกับสนามกอล์ฟ ล็อค ปาล์ม
    ได้เปิดให้บริการครบทั้ง 18 หลุมเมื่อวันที่ 1 พฤษภาคม 2250 ภายใต้ชื่อ เดอะ เรด
    เมาเทิน คอร์ส (สนามกอล์ฟ เรด เมาเทิน) และขณะนี้อยู่ระหว่างการก่อสร้าง
    คลับเฮ้าส์ใหม่เพื่อรองรับนักกอล์ฟของสนาม เรด เมาเทิน
    โดยตัวคลับเฮ้าส์จะตั้งอยู่บนเนินเขาที่สามารถนั่งชมวิวทั้งหมดของทั้งสนามได้อย่างชัดเจน
    พร้อมสิ่งอำนวยความสะดวกที่ครบถ้วน

ธุรกิจข้าว

ในรอบปีที่ผ่านมา PRG มีการดำเนินงานให้สอดคล้องกับนโยบายในการเพิ่มประสิทธิภาพ
และประสิทธิผลการทำงานโดยได้ปรับปรุงประสิทธิภาพในแต่ละธุรกิจดังนี้

1)  ธุรกิจโรงสี ได้ดำเนินการหาแหล่งวัตถุดิบใหม่ในภาคใต้ เพื่อรองรับการขยายตัวของธุรกิจ
    และมีการปรับปรุงสายการผลิตในการสีข้าวหอมปทุมธานี และข้าวกล้อง
    รวมทั้งพัฒนาการสีข้าวให้มีผลผลิตที่ดีขึ้นด้วย

2)  ธุรกิจข้าวถุง ได้ดำเนินการเพิ่มผลผลิตและปรับปรุงประสิทธิภาพของข้าวถุง
    โดยได้ลงทุนซื้อเครื่องคัดและปรับปรุงคุณภาพข้าวรุ่นใหม่
    เพื่อลดต้นทุนการสูญเสียและเพิ่มคุณภาพและผลผลิต
    และลงทุนซื้อเครื่องบรรจุข้าวขนาดเล็กแบบอัตโนมัติเพื่อลดค่าแรงงาน

3)  ธุรกิจบรรจุภัณฑ์ ได้ลงทุนซื้อเครื่องพิมพ์กราเวียร์ชนิด 8 สี เครื่องทำซอง
    และเครื่องกรอและตัด เพื่อรองรับการผลิตตามความหลากหลายของบรรจุภัณฑ์

4)  ธุรกิจไฟฟ้า ได้ดำเนินการเปลี่ยนแปลงการคิดค่าไฟฟ้าจากระบบ TOD (Time of Demand)
    เป็น TOU (Time of Use) ทำให้ลดต้นทุนค่าดีมานด์เดิม
    และเป็นการรองรับการขายไฟฟ้าในอัตราใหม่ในเดือนธันวาคม 2550 อีกทั้ง
    ยังมีการศึกษาแหล่งพลังงานชนิดอื่น ๆ ทดแทนเพื่อการรองรับการแข่งขันในอนาคต

ในส่วนธุรกิจอื่น ๆ ที่เกี่ยวข้อง ได้มีการพัฒนาระบบงานเพื่อให้เกิดประสิทธิภาพที่ดี
ทำให้สามารถประหยัดต้นทุน และค่าใช้จ่ายต่าง ๆ ได้ดีขึ้น

ด้านการตลาดและประชาสัมพันธ์ PRG
มีการปรับเปลี่ยนบรรจุภัณฑ์สินค้าทุกชนิดให้อยู่ในรูปแบบน่าสนใจ และสามารถจดจำได้ง่ายขึ้น
นอกจากนั้น PRG ยังมีการจัดกิจกรรมส่งเสริมการขายในรูปแบบต่างๆ ดังนี้

-   การชิงรางวัลสำหรับผู้บริโภค

-   การสะสมยอดขายสำหรับพันธมิตรและคู่ค้าทางธุรกิจ

-   การจัดประชาสัมพันธ์ โดยจัดให้มีการสาธิตปรุงอาหารจากแป้งทอดกรอบ

-   จัดทำสิ่งพิมพ์เพื่อเป็นการประชาสัมพันธ์ผ่านสื่อทั้ง นิตยสาร หนังสือพิมพ์ รถไฟฟ้าบีทีเอส

-   ประชาสัมพันธ์ผ่านสื่อวิทยุ

-   มีการจัดบูธแสดงสินค้าต่าง ๆ ทั้งใน และต่างประเทศ

ภาพรวมการประกอบธุรกิจของบริษัท บริษัทย่อย และบริษัทร่วมที่ดำเนินงานอยู่ในปัจจุบัน

(1) รายละเอียดการประกอบธุรกิจของบริษัท บริษัทย่อยและบริษัทร่วม

MBK มีภาพรวมการประกอบธุรกิจของบริษัท บริษัทย่อย และบริษัทร่วม
และนโยบายการแบ่งการดำเนินงานของบริษัทในกลุ่ม ดังนี้

[]

นิติบุคคลที่บริษัทถือหุ้นตั้งแต่ร้อยละ 10 ขึ้นไป ณ 30 มิถุนายน 2550

  --------------- ----- --------------------------- ------------ ------------------------- ------------ ----------- -------------------- -----------------------
  ประเภทธุรกิจ            ชื่อบริษัท                      ที่ตั้ง          ธุรกิจหลัก                   ทุนจดทะเบียน   ทุนชำระแล้ว   สัดส่วนการถือหุ้นโดยตรง   สัดส่วนการถือหุ้นโดยอ้อม(%)
                                                    สำนักงานใหญ่                             (พันบาท)      (พันบาท)     (%)                  

  ธุรกิจศูนย์การค้า    1.    บริษัท สยามพิวรรธน์ จำกัด        กรุงเทพฯ      ศูนย์การค้าและอาคารสำนักงาน   174,000      174,000     30.72                -

                  2.    บริษัท เทพไทธุรกิจ จำกัด         กรุงเทพฯ      บริการด้านรักษาความปลอดภัย    1,000        1,000       99.93                -

                  3.    บริษัท เอ็ม บี เค เซ็นเตอร์ จำกัด  กรุงเทพฯ      จำหน่ายของที่ระลึก            2,000        2,000       99.93                -

  ธุรกิจโรงแรมและ   4.    บริษัท เอ็ม บี เค การธุรกิจ จำกัด  กรุงเทพฯ      บริการด้านจัดหาบุคลากร        20,000       20,000      99.99                -

  การท่องเที่ยว      5.    บริษัท เอ็ม บี เค               กรุงเทพฯ      ศูนย์อาหาร                  90,000       90,000      -                    81.23^(/1/2)
                        เอ็นเตอร์เทนเมนท์ จำกัด                                                                                              

                  6.    บริษัท เอ็ม บี เค ฟู้ด ไอแลนด์     กรุงเทพฯ      ให้เช่าอสังหาริมทรัพย์          1,000        1,000       -                    81.17^(/3)
                        จำกัด                                                                                                             

                  7.    บริษัท แพมาลา สปา จำกัด        กรุงเทพฯ      สปา                       5,000        5,000       -                    25.00^(/1)

                  8.    บริษัท แอ๊บโซลูท แทรเวิล จำกัด    กรุงเทพฯ      ตัวแทนจำหน่าย               5,000        5,000       -                    99.99^(/1)

                                                                 บัตรโดยสารเครื่องบิน                                                        

                  9.    บริษัท ธารธารา แกลอรี จำกัด     กรุงเทพฯ      จำหน่ายของที่ระลึก            1,000        1,000       -                    63.20^(/1/2)

                  10.   บริษัท เอ็ม บี เค เลเชอร์ จำกัด   กรุงเทพฯ      ท่องเที่ยว                   1,050        1,050       -                    49.00^(/1)

                  11.   บริษัท เอ็ม บี เค โฮเต็ล แอนด์    กรุงเทพฯ      โรงแรม และรีสอร์ท           2,200,000    2,200,000   100.00               -
                        รีสอร์ท จำกัด                                                                                                       

                  12.   บริษัท เอ็ม บี เค แคปปิตอล จำกัด  กรุงเทพฯ      การลงทุน                   5,000        5,000       -                    99.93^(/4)

                  13.   บริษัท ทรัพย์สินธานี จำกัด         กรุงเทพฯ      โรงแรม                    505,325      505,325     100.00               -

                  14.   บริษัท เอ็ม บี เค แอสเซ็ท จำกัด   กรุงเทพฯ      บริหารอสังหาริมทรัพย์          300,000      300,000     99.99                -

                  15.   บริษัท โรงแรม รอยัลออคิด        กรุงเทพฯ      โรงแรม                    937,500      937,500     29.77                -
                        (ประเทศไทย)                                                                                                      

                        จำกัด (มหาชน)                                                                                                      

  ประเภทธุรกิจ            ชื่อบริษัท                      ที่ตั้ง          ธุรกิจหลัก                   ทุนจดทะเบียน   ทุนชำระแล้ว   สัดส่วนการถือหุ้นโดยตรง   สัดส่วนการถือหุ้นโดยอ้อม(%)
                                                    สำนักงานใหญ่                             (พันบาท)      (พันบาท)     (%)                  

  ธุรกิจสนามกอล์ฟ    16.   บริษัท เอ็ม บี เค รีสอร์ท จำกัด    กรุงเทพฯ      บริการสนามกอล์ฟ             200,000      160,000     -                    69.88^(/4/5)
                        (มหาชน)                                                                                                          

                  17.   กองทุนรวมธนชาติพร็อพเพอร์ตี้ฟันด์ 1 กรุงเทพฯ      ลงทุนในสนามกอล์ฟ เดอะ ล็อค   395,645      395,645     -                    69.74^(/6)

                                                                 ปาล์ม คอร์ส                                                               

                  18.   บริษัท ภูเก็ต ล็อค ปาล์ม กอล์ฟ คลับ กรุงเทพฯ      จัดหาบุคลากรในสนามกอล์ฟ      6,250        6,250       -                    69.88^(/6)
                        จำกัด                                                                                                             

  ธุรกิจข้าว         19.   บริษัท ปทุมไรซมิล แอนด์ แกรนารี   ปทุมธานี       ธุรกิจข้าว                   900,000      600,000     74.52                -
                        จำกัด                                                                                                             

                        (มหาชน)                                                                                                          

                  20.   บริษัท พีอาร์จี พืชผล จำกัด        ปทุมธานี       โกดังสินค้า                  1,000,000    1,000,000   -                    74.51^(/7)

                  21.   บริษัท ราชสีมา ไรซ์ จำกัด        ปทุมธานี       ผลิตและจำหน่ายข้าวถุง         250,000      250,000     -                    74.51^(/8)

                  22.   บริษัท สีมาแพค จำกัด            ปทุมธานี       โรงงานผลิตถุงพลาสติก         50,000       50,000      -                    37.25^(/8)

  ธุรกิจพัฒนา        23.   บริษัท แปลน พร็อพเพอร์ตี้ส์ จำกัด   กรุงเทพฯ      พัฒนาอสังหาริมทรัพย์           1,000,000    1,000,000   99.99                 

  อสังหาริมทรัพย์     24.   บริษัท แปลน อีควิตี้ จำกัด         กรุงเทพฯ      ยังไม่ได้ดำเนินกิจการค้า        500,000      500,000     -                    99.98^(/9)

                  25.   บริษัท กลาสเฮ้าส์ บิลดิ้ง จำกัด     กรุงเทพฯ      ให้เช่าพื้นที่สำนักงาน           195,000      195,000     -                    99.98^(/13)

                  26.   บริษัท พรพรหมินทร์ จำกัด         กรุงเทพฯ      ยังไม่ได้ดำเนินกิจการค้า        95,000       95,000      -                    99.98^(/9)

                  27.   บริษัท แปลน เอสเตท จำกัด       กรุงเทพฯ      พัฒนาอสังหาริมทรัพย์           200,000      200,000     -                    69.88^(/6)

                  28.   บริษัท ลานบางนา จำกัด          กรุงเทพฯ      ให้เช่าคลังสินค้า              80,000       80,000      -                    69.88^(/10)

                  29.   บริษัท แปลน แอพไพรซัล จำกัด     กรุงเทพฯ      ประเมินราคาทรัพย์สิน          5,000        5,000       -                    69.87^(/10)

                  30.   บริษัท คริสตัล เลค พร็อพเพอร์ตี้ส์   กรุงเทพฯ      พัฒนาอสังหาริมทรัพย์           8,000        8,000       -                    52.41^(/6)
                        จำกัด                                                                                                             

  ประเภทธุรกิจ            ชื่อบริษัท                      ที่ตั้ง          ธุรกิจหลัก                   ทุนจดทะเบียน   ทุนชำระแล้ว   สัดส่วนการถือหุ้นโดยตรง   สัดส่วนการถือหุ้นโดยอ้อม(%)
                                                    สำนักงานใหญ่                             (พันบาท)      (พันบาท)     (%)                  

                  31.   บริษัท ซี แอล พี แมนเนจเม้นท์     กรุงเทพฯ      จัดการดูแลและเก็บผลประโยชน์   2,000        500         -                    52.41^(/11)
                        จำกัด                                                                                                             

                  32.   บริษัท กะทู้ แลนด์ จำกัด          กรุงเทพฯ      ครอบครองที่ดิน               4,000        4,000       -                    70.36^(/4)

  ธุรกิจอื่นๆ         33.   บริษัท เพื่อนพบแพทย์ จำกัด        กรุงเทพฯ      คลินิกรักษาคนไข้              1,000        1,000       36.29                -

                  34.   บริษัท ไพรมาซี อิลิแกนซ์          British      ยังไม่ได้ดำเนินกิจการค้า        110.9        110.9       100.00               -
                        อินเวสเมนท์ จำกัด              Virgin                                                                               

                  35.   บริษัทบริหารสินทรัพย์ แม๊กซ์ จำกัด   กรุงเทพฯ      บริหารสินทรัพย์               572,000      572,000     16.56                -

                  36.   บริษัท เอ็ม บี เค พรีเมียม จำกัด   กรุงเทพฯ      จัดจำหน่ายและให้เช่า          528,319      528,319     100.00               -

                                                                 ทรัพย์สินแบบลีสซิ่ง                                                            

                  37.   บริษัท ดิ โอลิมปิค คลับ จำกัด      กรุงเทพฯ      ยังไม่ได้ดำเนินกิจการค้า        700,000      700,000     100.00               -

                  38.   บริษัท เอ็ม บี เค แอ็ดวานซ์ จำกัด  กรุงเทพฯ      ยังไม่ได้ดำเนินกิจการค้า        1,000        1,000       -                    99.87^(/12)

                  39.   บริษัท โคราชธานี จำกัด          กรุงเทพฯ      ธุรกิจการลงทุน               2,083,500    2,083,500   100.00               -

                  40.   บริษัท แอพเพิล ออโต้ ออคชั่น      กรุงเทพฯ      นายหน้าซื้อขาย รถยนต์         3,000        750         49.97                -
                        (ไทยแลนด์)                                                                                                        

                        จำกัด                                     มอเตอร์ไซค์ เครื่องจักร                                                      

                                                                 ทั้งเก่าและใหม่                                                              
  --------------- ----- --------------------------- ------------ ------------------------- ------------ ----------- -------------------- -----------------------

หมายเหตุ

  ----- ---- -------------------------------------------------------------
  /1         ถือหุ้นโดยบริษัท เอ็ม บี เค การธุรกิจ จำกัด

  /2         ถือหุ้นโดยบริษัท แพมาลา สปา จำกัด

  /3         ถือหุ้นโดยบริษัท เอ็ม บี เค เอ็นเตอร์เทนเมนท์ จำกัด

  /4         ถือหุ้นโดยบริษัท เอ็ม บี เค โฮเต็ล แอนด์ รีสอร์ท จำกัด

  /5         ถือหุ้นโดยบริษัท เอ็ม บี เค พรีเมียม จำกัด

  /6         ถือหุ้นโดยบริษัท เอ็ม บี เค รีสอร์ท จำกัด (มหาชน)

  /7         ถือหุ้นโดยบริษัท ปทุมไรซมิล แอนด์ แกรนารี จำกัด (มหาชน)

  /8         ถือหุ้นโดยบริษัท พีอาร์จี พืชผล จำกัด

  /9         ถือหุ้นโดยบริษัท แปลน พร็อพเพอร์ตี้ส์ จำกัด

  /10        ถือหุ้นโดยบริษัท แปลน เอสเตท จำกัด

  /11        ถือหุ้นโดยบริษัท คริสตัล เลค พร็อพเพอร์ตี้ส์ จำกัด

  /12        ถือหุ้นโดยบริษัท ดิ โอลิมปิค คลับ จำกัด

  /13        ถือหุ้นโดยบริษัท แปลน อีควิตี้ จำกัด
  ----- ---- -------------------------------------------------------------

  (2) นโยบายการแบ่งการดำเนินงานในกลุ่ม

  MBK แบ่งธุรกิจออกเป็น 6 กลุ่ม ดังนี้

1.  ธุรกิจศูนย์การค้า

  2. ธุรกิจโรงแรมและการท่องเที่ยว

  3. ธุรกิจพัฒนาอสังหาริมทรัพย์

4. ธุรกิจสนามกอล์ฟ

  5. ธุรกิจข้าว

6. ธุรกิจอื่นๆ

ธุรกิจของ MBK ทั้ง 6 กลุ่ม อยู่ภายใต้การดำเนินงานบริหารจัดการของแต่ละบริษัทอย่างชัดเจน
อย่างไรก็ดี ธุรกิจโรงแรมมีการแบ่งบริษัทที่ดูแลการบริหารจัดการออกเป็นหลายบริษัท
โดยมีการใช้ผู้บริหารโรงแรม (Hotel Operator)
ที่แตกต่างกันออกไปตามความเหมาะสมของลักษณะเฉพาะของแต่ละโรงแรม

โครงสร้างรายได้ของกลุ่มธุรกิจ

MBK และบริษัทย่อย มีรายได้หลักมาจากการให้บริการและให้เช่า รายได้จากการขาย
รายได้จากกิจการโรงแรม และรายได้จากธุรกิจอื่นๆ
โดยมีสัดส่วนรายได้ตามงบกำไรขาดทุนรวมของปีบัญชีล่าสุดตามตารางโครงสร้างรายได้ ดังนี้

โครงสร้างรายได้ของบริษัท เอ็ม บี เค จำกัด (มหาชน) และบริษัทย่อย

  ----------------- ----------------------- -------------------- ----------- -------- ----------- -------- ------------ ---------
                                                                                                           หน่วย : พันบาท 

  แหล่งของรายได้      ประเภทธุรกิจ              ดำเนินกิจการโดย        สำหรับงวด 1                                             
                                                                 ปี สิ้นสุด ณ                                               
                                                                 วันที่ 30                                                 
                                                                 มิถุนายน                                                 

                                                                 2547/2548            2548/2549            2549/2550    

                                                                 รายได้       %        รายได้       %        รายได้        %

  1. รายได้จากการ    - ศูนย์การค้า และ สนามกอล์ฟ บริษัท เอ็ม บี เค จำกัด   1,711,755   37.45    1,902,490   36.29    1,983,225    33.62 
                                            (มหาชน)                                                                     

  ให้บริการและให้เช่า                           บริษัท เอ็ม บี เค รีสอร์ท                                                          
                                            จำกัด (มหาชน)                                                                

  2. รายได้จากการขาย - การผลิตและจำหน่ายข้าวสาร บริษัท ปทุมไรซมิล แอนด์   1,452,389   31.78    1,825,737   34.83    2,234,039    37.87 
                                            แกรนารี จำกัด (มหาชน)                                                         

                    - การผลิตและจำหน่าย       บริษัท พีอาร์จี พืชผล จำกัด                                                         

                    กระแสไฟฟ้า                                                                                            

                    - พัฒนาอสังหาริมทรัพย์       บริษัท คริสตัล เลค                                                               
                                            พร็อพเพอร์ตี้ส์ จำกัด                                                             

                    เพื่อขาย                  บริษัท แปลน เอสเตท                                                             
                                            จำกัด                                                                        

                    - ศูนย์อาหาร              บริษัท เอ็ม บี เค                                                                
                                            เอ็นเตอร์เทนเมนท์ จำกัด                                                         

  3. รายได้จากกิจการ  - โรงแรม                บริษัท เอ็ม บี เค จำกัด   776,790     16.99    901,637     17.20    1,002,589    17.00 
                                            (มหาชน)                                                                     

  โรงแรม                                    บริษัท เอ็ม บี เค โฮเต็ล                                                          
                                            แอนด์ รีสอร์ท จำกัด                                                             

                                            บริษัท ทรัพย์สินธานี จำกัด                                                          

  4. รายได้อื่นๆ                                                    629,819     13.78    612,606     11.69    678,865      11.51 

  รวมรายได้                                                       4,570,753   100.00   5,242,470   100.00   5,898,718    100.00 
  ----------------- ----------------------- -------------------- ----------- -------- ----------- -------- ------------ ---------

เป้าหมายการดำเนินธุรกิจที่มุ่งหวังในระยะเวลา 3-5 ปีข้างหน้า

แต่ละธุรกิจมีเป้าหมายการดำเนินธุรกิจที่มุ่งหวังในระยะเวลา 3-5 ปีข้างหน้าดังนี้

ธุรกิจศูนย์การค้า

ในปี 2551 – 2561 จะดำเนินการพัฒนาบูรณะอาคาร MBK Center ด้วยเงินลงทุนไม่ต่ำกว่า
1,200 ล้านบาท

ธุรกิจโรงแรมและการท่องเที่ยว

ภายในปี 2551 คาดหมายไว้ว่าจะลงทุนก่อสร้างโรงแรมระดับ 5 ดาว ที่เกาะสมุย
จังหวัดสุราษฎร์ธานีและสามารถเปิดให้บริการได้ในปี 2553

ธุรกิจพัฒนาอสังหาริมทรัพย์

PST มีเป้าหมายที่จะดำเนินการพัฒนาโครงการที่อยู่อาศัยในพื้นที่จังหวัดภูเก็ต
เพราะมองเห็นศักยภาพการเจริญเติบโตทางด้านเศรษฐกิจ และการท่องเที่ยวของจังหวัด
จากแผนพัฒนาจังหวัดตามนโยบายของภาครัฐ โดย PST
มุ่งเน้นที่จะเป็นบริษัทพัฒนาอสังหาริมทรัพย์ที่มีชื่อเสียงของจังหวัดภูเก็ต และ ในอีก 2 ปีข้างหน้า
PST ยังมีแผนที่จะพัฒนาอสังหาริมทรัพย์ที่จังหวัดปทุมธานี บนเนื้อที่กว่า 800 ไร่
โดยจะเริ่มลงทุนสร้างสนามกอล์ฟบนพื้นที่ 400 ไร่ ซึ่งคาดว่าจะแล้วเสร็จในอีก 2 ปีข้างหน้า

นอกจากนี้ PST ได้ขยายขอบเขตธุรกิจที่เป็นรายได้ระยะยาว
โดยมุ่งเน้นในการให้บริการประเมินราคาทรัพย์สินให้กับบริษัทในกลุ่ม และบุคคลภายนอก โดยปัจจุบัน
PST
ได้เป็นบริษัทประเมินราคาทรัพย์สินที่ได้รับอนุญาตจากคณะกรรมการกำกับหลักทรัพย์และตลาดหลักทรัพย์แห่งประเทศไทย

สำหรับการรับบริหารทรัพย์สิน บริหารอาคารและชุมชนนั้น
บริษัทมีการวางแผนที่จะรับบริหารกลุ่มบริษัทภายนอกเพิ่มมากขึ้น
และมีการเพิ่มธุรกรรมในเรื่องของการรับฝากขายทรัพย์สิน
และการประมูลทรัพย์สินบ้านมือสองมาจำหน่ายด้วยเช่นกัน

ธุรกิจสนามกอล์ฟ

MBK-R มีเป้าหมายที่จะดำเนินธุรกิจให้บริการสนามกอล์ฟ
ให้เป็นแหล่งดึงดูดนักท่องเที่ยวโดยเฉพาะนักท่องเที่ยวชาวต่างประเทศ
จึงได้พยายามปรับปรุงและพัฒนาสนามกอล์ฟรวมถึงการให้บริการให้ได้มาตรฐานอยู่ในระดับที่นักท่องเที่ยวพึงพอใจ
อีกทั้ง MBK-R ยังมีเป้าหมายที่จะสร้างบ้านในสนามกอล์ฟ
เพื่อขายและให้เช่าทั้งสำหรับคนไทยและชาวต่างชาติด้วย

ธุรกิจข้าว

1) เป้าหมายการตลาดและการขาย

PRG มีเป้าหมายจะทำให้ข้าวถุงมาบุญครองมียอดขายอยู่ในอันดับต้นๆ
จึงเน้นสร้างความเข้มแข็งให้กับเครื่องหมายการค้า “ข้าวมาบุญครอง”
โดยตอกย้ำภาพพจน์ของข้าวที่มีคุณภาพดี ราคายุติธรรม และเป็นข้าวแท้ไม่ปลอมปน
ตรงตามฉลากที่ระบุชนิดข้าว ทั้งนี้ เพื่อให้ผู้บริโภคมีความเชื่อถือความมั่นใจและมีความไว้วางใจใน
“ข้าวมาบุญครอง”

  2) เป้าหมายการผลิตและการควบคุมคุณภาพ

PRG มีเป้าหมายที่จะผลิตสินค้าที่มีคุณภาพดีโดยมีต้นทุนที่ต่ำ
เป้าหมายนี้ได้สะท้อนให้เห็นในการดำเนินการจัดทำระบบบริหารคุณภาพ ISO 9001:2000
โดยมีนโยบายคุณภาพดังนี้ “กลุ่มบริษัท ปทุมไรซมิล แอนด์ แกรนารี จำกัด (มหาชน)
จะสร้างความพอใจให้ลูกค้าและพัฒนาอย่างต่อเนื่อง”
และเพื่อให้นโยบายนี้ประสบผลสำเร็จในทางปฏิบัติ PRG
จึงมีวัตถุประสงค์คุณภาพรองรับอีกหลายข้อใช้เป็นดัชนีการวัดประสิทธิภาพในการผลิต
และในการควบคุมคุณภาพของผลิตภัณฑ์ทุกชนิดของบริษัท

PRG ได้ดำเนินการจัดทำระบบ GMP (Good Manufacturing Practice)
เพื่อเป็นหลักในการประกันคุณภาพด้านความปลอดภัยของอาหาร และระบบ HACCP (Hazard
Analysis and Critical Control Point) เพื่อเป็นหลักในการควบคุมกระบวนการผลิต
โดยเน้นจุดที่สำคัญในการควบคุมอันตรายไม่ให้ไปสู่ผู้บริโภค ทั้ง 2
ระบบได้ผ่านการตรวจประเมินและรับรองโดยบริษัท เอสจีเอส (ประเทศไทย) จำกัด
ซึ่งโรงบรรจุข้าวถุงของ PRG เป็นแห่งแรกในประเทศไทยที่ผ่านการรับรองทั้ง 2 ระบบ

3) เป้าหมายการกระจายความเสี่ยงในธุรกิจ

PRG มีเป้าหมายที่จะกระจายความเสี่ยงของธุรกิจที่ทำอยู่ในปัจจุบัน
แม้ว่าธุรกิจข้าวจะพิสูจน์ในตัวของสินค้าเองแล้วว่า ไม่ว่าเศรษฐกิจของประเทศจะขึ้นหรือลง
ข้าวก็ยังคงขายได้ เพราะคนไทยทุกคนบริโภคข้าวทุกวัน แต่ธุรกิจข้าวก็มีคู่แข่งเป็นจำนวนมาก ดังนั้น
PRG จึงกำหนดการพัฒนาสายผลิตภัณท์ให้กว้างขึ้น โดยจะเน้นผลิตภัณฑ์ที่มาจากข้าว
โดยเฉพาะอย่างยิ่งการเพิ่มมูลค่าแก่ผลิตภัณฑ์พลอยได้ เช่น การผลิตแป้งข้าวเจ้าจากปลายข้าว
ซึ่งขายเป็นอาหารสัตว์ในราคาต่ำ เป็นต้น นอกจากนี้ PRG
มีการกระจายความเสี่ยงในการดำเนินธุรกิจโดยได้ดำเนินธุรกิจโรงไฟฟ้าขนาดเล็ก
โดยใช้เชื้อเพลิงจากแกลบเพื่อขายไฟฟ้าให้แก่การไฟฟ้าฝ่ายผลิตแห่งประเทศไทยตั้งแต่ปี 2545
เป็นต้นมา และในปี 2550 นี้ได้มีการศึกษาการใช้เชื้อเพลิงชนิดอื่นเพื่อลดต้นทุนเชื้อเพลิง
เพื่อให้สามารถได้รับเงินสนับสนุนจากภาครัฐมากยิ่งขึ้น